cyanic-selkie/wikianc huggingface dataset:
Gereformeerde kerk Humpata
In Suidwes
In Kerk in ’n beter land: Die Kerkverhaal van die Dorsland- en Angolatrekkers 1873-1937 skryf J.M. van Tonder (red.) as volg oor die vestiging van die Afrikaners in dié omgewing: “Die Partikuliere Sinode van die Gereformeerde Kerk Kaapland het op 26 Mei 1930 vir ds. H.S. van Jaarsveld afgevaardig om hierdie lidmate uit Angola en ander uit die Unie van Suid-Afrika te gaan opsoek, kerklik te organiseer en Woord en Sakramente te bedien. Ds. Van Jaarsveld is deur ouderlinge Sarel du Plessis en E.T. Meyer ontmoet. Hulle het na Plaas 412 vertrek, waar ’n groot groep lidmate hulle ingewag het.” Prof. Dr. Jooste skryf in die Gedenkboek van die Dorstandtrek: “Gedurende die eerste week in Junie was ds. Van Jaarsveld besig met belydenis-katkisasie. Op Saterdag 6 Junie 1930 het die stigting van die gemeente van Gobabis (op die plaas Auheib) plaasgevind. Tydens die stigtingsverrigtinge het ds. Van Jaarsveld se toespraak uit Efesiërs 2:19-22 gekom: ‘So is julle dan nie meer vreemdelinge en bywoners nie, maar medeburgers van die heiliges en huisgenote van God, gebou op die fondament van die apostels en profete, terwyl Jesus Christus self die hoeksteen is, in wie die hele gebou, goed saamgevoeg, verrys tot ’n heilige tempel in die Here, in wie julle ook saam opgebou word tot ’n woning van God in die Gees.’
“Op 6 Junie 1930 het al die kerksraadslede uit Angola byeengekom om sake te reël vir die stigting van ’n gemeente, wat toe goedgekeur is. Daar kom ’n emosionele oomblik toe die laaste notule van Humpata, Angola, gelees is en deur daardie kerkraadslede goedgekeur en geteken is. Die verkryging van grond is bespreek en die Humpata-kerkraad sou voorlopig aanbly tot na die stigting. ’n Brief sou ook aan lidmate in Ghanzi (Botswana) gestuur word omdat Gobabis vir hulle die naaste Gereformeerde gemeente was. Op Saterdag 7 Junie 1930 (die gemeente Gobabis se stigtingsdatum) is al die Gereformeerdes byeen op die plaas Helew 408, by die huis van P.C. Akkerman, waar seile gespan is. Daar was 364 belydende lidmate en 462 dooplidmate, altesaam 826. Die te stigte gemeente sal wees die Gereformeerde gemeente Gobabis S.W.A. Ds. Van Jaarsveld, die voorsitter, verduidelik aan die gemeente dat die bestaande kerkraad van Angola nou ontbind en dat ’n nuwe kerkraad verkies moet word. Met geslote stembriefies is die kerkraad toe verkies. Hulle sou tydens die voorbereidingsdiens bevestig word. Daar is ook, soos in Angola, ’n beesfonds gestig en elkeen is versoek om na vermoë by te dra.”
Ook in 1930 is die gemeentes Aranos en Outjo gestig, aangesien die distrik Gideon (aan die Nossobrivier) en die distrik Outjo die ander twee vernaamste nedersettingsgebiede van die teruggekeerde Afrikaners was.
Van Heflin
Van Heflin (13 Desember 1908 – 23 Julie 1971) was 'n Amerikaanse akteur. Hy was bekend vir sy rolle in die rolprente Possessed (1947), The Three Musketeers (1948), Shane (1953), en 3:10 to Yuma (1957).
Lockheed F-117 Nighthawk
Die Lockheed Martin F-117 Nighthawk is 'n Amerikaanse bomwerper en grondaanvalsvliegtuig. Daar word verkeerdelik na hom verwys as 'n stealth fighter. Dit is die wêreld se eerste vliegtuig wat ontwerp is met lae radarsigbaarheid en verrassingstegnologie. Die Nighthawk kan ongemerk hoërisikoareas binnedring en dan met groot presisie lasergeleide missiele afvuur teen vyandelike teikens. Lockheed het die Nighthawk ontwikkel nadat hulle reeds in 1975 begin met die ontwikkeling van verrassingstegnologie. Ontwikkeling het in 1978 begin en die prototipe het sy nooiensvlug op 18 Junie 1981 onderneem. Die vliegtuig is eers in 1988 amptelik aan die publiek bekend gestel.
Verrassingstegnologie
Alle oppervlaktes en rantprofiele is geoptimaliseer om vyandelike radar in noubandstrale te reflekteer, weg vanaf die vyandelike radar se basis. Alle deure en openinge se voorste en agterste rante is saagtandvormig. Die vliegtuig is hoofsaaklik van aluminium vervaardig met titaan wat gebruik is vir die motors en gasuitlate van die motors. Die buitenste oppervlakte is bedek met radarabsorberende materiaal.
Die vliegtuig gebruik ook nie radar vir navigasiedoeleindes of om wapens te gelei nie. Dit gebruik 'n vorentoe gerigte infrarooi en ondertoe gerigte laserstelsel, verskaf deur Raytheon.
Die F-117A word aangedryf deur twee lae-verbyvloei General Electric F404-GE-F1D2 turbowaaiermotors. Die reghoekige luginlate weerskante van die vliegtuig het roosters wat bedek is met radarabsorberende materiaal. Die wye en plat struktuur van die motoruitlate verminder die kans dat infrarooi- en radartoestelle dit kan bespeur. Die twee groot stertvinne lê skuins na buite om 'n obstruksie te vorm vir infrarooi en radartoestelle wat die uitlaatgasse kan bespeur.
Voor 'n vlug word alle missiedata afgelaai na 'n IBM AP-102 missiebeheerrekenaar wat geïntegreer word met die navigasie- en vlugbeheerstelsels; dit verskaf 'n ten volle geoutomatiseerde vlugbestuurstelsel. Nadat die vliegtuig opgestyg het neem die beheerstelsel beheer oor en die vlieënier neem eers weer beheer oor wanneer die teiken fisies gesien kan word.
799
Die jaar 799 was 'n gewone jaar wat volgens die Gregoriaanse kalender op 'n Vrydag begin het. Dit was die 99ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad.
Coscinoderma nardorus
Coscinoderma nardorus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Coscinoderma en tot die familie Spongiidae. Die wetenskaplike naam van die spesie is die eerste keer geldig gepubliseer in 1886 deur Lendenfeld.
Ella Zeller
duimnael|regs|Ella Zeller by die 1955 Wêreld Kampioenskappe
Ella Zeller (gebore 26 November 1933) is 'n afgetrede Roemeense tafeltennisspeler, afrigter en administrateur. Van 1952 tot 1964 het sy verskeie medaljes in enkel-, dubbel- en spanbyeenkomste in die Europese Tafeltenniskampioenskap en in die Wêreld Tafeltenniskampioenskap gewen. In 1995 is sy ingewy by die "ITTF Hall of Fame".
Zeller het tafeltennis in Timisoara begin oefen, en later na Boekarest verskuif. Sy het gegradueer by 'n instituut vir liggaamlike opvoeding, en na aftrede van kompetisies gewerk as 'n tafeltennisafrigter vir die nasionale span (1967–1989). Sy het ook leidende posisies in die nasionale en Europese tennistafel-federasies geneem, en as president van die nasionale kommissie vir vroue-sport gedien. In 1989 het sy na Duitsland verhuis waar sy in 1990–1994 vir die Duitse Tafeltennis Federasie gewerk het.
Bria Roberts (vermaker)
Bria Roberts is 'n Amerikaanse aktrise. Sy is bekend vir haar rolle in die televisiereekse The Bay (2012), Excused (2012), en Prank Lab (2013).
Parasiet (2019-rolprent)
Parasiet (Hangul: 기생충) is 'n swartkomedie rolprent geregisseer deur Bong Joon-ho. Die draaiboek is deur Bong Joon-ho geskryf.
Dit het die Palme d'Or gewen by die 2019 Cannes-rolprentfees, die eerste Koreaanse film om die toekenning te ontvang. Die prent het op 9 Februarie 2020 'n toonaangewende vier toekennings verower tydens die 92ste Oscar-toekenningsaand vir beste prent, beste regisseur, beste oorspronklike draaiboek en beste internasionale speelfilm. Dit was die eerste film van Suid-Korea wat die erkenning van die Oscar-toekenning ontvang het, sowel as die eerste film wat nie Engels is nie, wat die beste prent gewen het.
Verhaal
Ki-taek en sy werklose gesin het geld nodig. Hulle woon in 'n beknopte en donker ondergrondse woonstel sonder toegang tot Wifi. Sy kinders besluit eendag om 'n diploma te vervals sodat die seun Ki-woo die privaat onderwyser van Da-hye, dogter van die ryk Park-gesin, kan vervang. Wanneer Ki-woo in die wêreld van die ryk gesin beland, misbruik hy sy nuwe posisie om sy gesinslede te help om daar werk te kry. Terwyl hulle voorgee dat hulle mekaar nie persoonlik ken nie, betree familielede van die tyd die luukse huis van die Park-gesin. Hul nuwe bestaan gaan egter nie soos beplan nie. Hulle is parasiete in die lewe van die ryk gesin, maar dit blyk ook die ryk gesin is parasiete wat op die armes teer.
Vrystelling
Die rolprent het sy wêreldpremie by die 2019 Cannes-rolprentfees gehad op 21 Mei 2019. Dit was op 30 Mei 2019 in Suid-Korea vrygestel.
Johannes Kotzé
duimnael|regs|200px|Ds. Johannes Kotzé was die hoofwoordvoerder van die liberale in die Kaapse Sinode van 1862, waartydens oudl. H. Loedolff van Malmesbury voorgestel het dat die gemeentes van buite die [[Kaapkolonie nie langer deel van die Kaapse Kerk mag wees nie.]]
Ds. Johannes Jacobus Kotzé (Kaapstad, 4 November 1832 – Kaapstad, 19 Maart 1902) was 'n omstrede predikant in die Nederduitse Gereformeerde Kerk wie se naam ten nouste verbind word met die sogenaamde stryd teen die liberalisme van die dekade ná 1860 en daarna.
Afkoms
Ds. Kotzé was die oudste seun van Petrus Johannes Kotzé en Susanna Maria Blanckenberg (1811–1873). Sy enigste broer was G.J. Kotzé en dr. Johannes Jacobus Kotzé, ook 'n NG predikant, was 'n neef van hom. Ds. Kotzé se vader was twee termyne lank burgemeester van Kaapstad en eweneens twee termyne lank verteenwoordiger van Kaapstad in die Kaapse Wetgewende Vergadering. Hulle het eers op die landgoed De Hoop, Tamboerskloof en daarna op Leeuwenhof in die Tuine gewoon.
Opleiding
As een van die skranderste leerlinge uit die skool van dr. Antoine Changuion, het Kotzé in Maart 1852 na Nederland vertrek, waar hy in die teologie studeer het, veral vanaf 1855 aan die Universiteit van Leiden waar soveel Afrikaanse predikante hulle destyds bekwaam het voor die oprigting in 1859 van die Kweekskool op Stellenbosch. Hy het veral in klassieke tale presteer.
Sy eerste sinode
duimnael|links|250px|Die sogenaamde liberale driemanskap: di. S.P. Naudé (agter), [[Thomas François Burgers|Thomas Burgers (links voor) en ds. Kotzé.]] Deels deur sy toedoen, het die eerste Sinode wat die jong predikant van Darling bygewoon het, een van die belangrikstes in die geskiedenis van die NG Kerk geword. Hier het die vonke opgevlam van die stryd wat reeds 'n aantal jare in Kaapse kerklike kringe gesmeul het op en 'n tiental jare en langer sou die moderne teologie, ook die "liberalisme" genoem, die kerklike lewe in Suid-Afrika in beroering gehou.
Voor die stigting van die teologiese seminarie op Stellenbosch het Kaapse studente vir hul teologiese opleiding veral na die Nederlandse universiteite gegaan, waar, sedert ongeveer 1855, die moderne rigting — onder knap hoogleraars soos C.W. Opzoomer (Utrecht), J.H. Scholten (Leiden) en later ook Abraham Kuenen (Utrecht) — groot opgang gemaak het. Vanselfsprekend was sommige van dié studente toe hulle terugkeer, deurdrenk van vrysinnige leerstellings wat die ortodokse beskouinge van hul kerk en volk verdring het. Dit was in die besonder die geval met die drie proponente, Kotzé self, Thomas François Burgers en S.P. Naudé, wat tussen 1858 en 1860 aan die Kaap gelegitimeer is. Van hierdie driemanskap het Kotzé "met sy besonderse gawes, sterk persoonlikheid, indrukwekkende prediking en onvermoeide persarbeid" (volgens ds. H.C. Hopkins), sowel die aangewese leidsman as die mondstuk van die "liberale" beweging in die algemeen geword.
Regstryd
Nadat die Sinode van 1862 heel van die begin af stormagtig verloop het, deels as gevolg van die beswaar teen die sitting van afgevaardigdes uit gemeentes buitekant die grense van die Kaapkolonie en 'n klag van onregsinnigheid in die leer teen ds. Naudé, het die eintlike stryd losgenars tydens die behandeling van die verslag van 'n kommissie na wie die versoekskrifte en beskrywingspunte met betrekking tot die handhawing van die leersuiwerheid verwys is. Toe 'n voorstel onder bespreking kom dat die gebruiklike prediking oor die Heidelbergse kategismus ook 'n verdediging daarvan op Bybelse gronde moet behels, het ds. Kotzé verklaar dat die woorde "nog steeds tot alle boosheid geneig" in die antwoord op die 60ste vraag hoegenaamd nie in die mond van 'n Christen tuishoort nie. Die kategismus was dus na sy mening hier verkeerd.
Sy herhaaldelike weiering daarna om die gewraakte woorde terug te trek, het tot gevolg gehad dat hy eindelik op 19 April 1864 finaal uit die bediening geskors is. Intussen het hy hom op die wêreldlike hof beroep, hoofsaaklik omdat die Sinode, volgens sy eie reglemente, slegs 'n hof van appèl van die Ring was en dus nie in eerste instansie bevoegd was om 'n saak te verhoor nie. Hierteenoor het die Sinode, by monde van sy bekwame voorsitter en verteenwoordiger, ds. Andrew Murray, die jonge, volgehou dat hy binne sy reg gehandel het omdat die beweerde oortreding deur 'n lid van die Sinode in die vergadering self begaan is. Uitspraak is teen die Sinode gegee en die skorsing van ds. Kotzé is op 2 September 1864 ter syde gestel in 'n uitspraak wat daarna gepubliseer is: Judgement in the case of the Rev. J.J. Kotzé, minister of the Dutch Reformed church at Darling versus the Right Rev. A. Murray, moderator of the synod of the Dutch Reformed church, delivered in the supreme court of the Colony of the Cape of Good Hope (Kaapstad, 1864).
Dit was maar een van 'n reeks hofsake waarin die Kaapse NG Kerk destyds gewikkel was, in verskeie waarvan die kerk, op grond van verkeerde prosedure wat deur hom gevolg is, in die ongelyk gestel is. Kragtens die uitspraak van 1864 het ds. Kotzé intussen sitting in die volgende vergadering van die Ring van Tulbagh geëis. Toe dit hom met 'n skrale meerderheid geweier word, het hy hom nog eens na die Hooggeregshof gewend. Die Ring kry op 'n tegniese punt gelyk, maar terselfdertyd het die hof verklaar dat die eiser volle sittingsreg het. In 1865 het die Ring, pleks dat hy Kotzé toelaat, sy vergadering opgeskort, om eers in 1871 weer byeen te kom. Die Sinode wat in 1867 om byna dieselfde rede verdaag het, het eers in 1870 weer vergader en toe is die vroeër afgesette leraars Kotzé en Burgers noodgedwonge herstel. Hierna is Darling tot aan die einde van ds. Kotzé se dienstyd nie weer op Sinodale vergaderings verteenwoordig nie en ná 1873 ook nie op Ringsvergaderings nie.
Skrywer
duimnael|regs|190px|Ds. Kotzé omstreeks 1885. Ds. Kotzé het in hierdie jare twee werke uitgegee wat in verband staan met die kerklike twis: Hoe de orthodoksie strijd voert (Kaapstad, 1868) en (saam met Thomas Burgers): ''Wederlegging van ds. A. Murray's boek "Het moderne ongeloof"'' … (Kaapstad, 1871). Intussen het ds. Kotzé sy werk op Darling voortgesit met die steun van die kerkraad en nagenoeg die hele gemeente en het hy ook maandeliks dienste gehou op Malmesbury. In 1874 het hy 'n aanbod van die hand gewys om as superintendent die onderwys in die Z.A.R. onder sy vriend, pres. T.F. Burgers, te gaan organiseer. Uit sy gereelde bydraes in De Ondersoeker, wat in 1860 as orgaan van die liberale party gestig is, asook uit die briefwisseling waarin hy met ds. Andrew Murray gewikkel geraak het toe hy ds. Murray van onregsinnigheid in die kerk se predestinasieleer verdink het, blyk sy vaardigheid in die debatteerkuns, maar tegelykertyd word dit duidelik dat hy steeds verder van die kerkleer afwyk, volgens ds. Hopkins.
Gesinslewe
Van die minstens twaalf kinders uit sy huwelik met Johanna Bernardina Immens Blom (1837–1882), die enigste dogter van dr. J.C. Immens Blom van Utrecht, het agt hom oorleef. Een van hulle was sir Robert Kotzé, later 'n bekende myningenieur. Kotzé se tweede vrou was Anna Johanna Moorrees (1844–1887), 'n broerskind van ds. J.C. le F. Moorrees van Malmesbury en dus 'n niggie van prof. Adriaan Moorrees. In 1889 het hy die derde keer in die huwelik getree, met Sara Aletta Buyskes (gebore in 1842).
Stacey Dash
Stacey Dash (gebore 20 Januarie 1967) is 'n Amerikaanse aktrise. Sy is bekend vir haar rolle in die rolprente Moving (1988), Mo' Money (1992), Renaissance Man (1994), en Clueless (1995).
Pretoriabrug
duimnael|regs|350px|Die Pretoriabrug in [[Ottawa, Kanada.]] Die Pretoriabrug is 'n hefbrug in Ottawa, Kanada. Dit oorspan die Rideaukanaal wat die Glebe en Centrewon na Old Ottawa East verbind. Die brug is in 1925 gebou toe dit 'n vroeër hout swaaibrug vervang het op Argylestraat net noord van die ou brug. Dit is 'n hefbrug, wat beteken dat die sentrale deel van die brug gelig kan word om bote onderdeur te laat.
In die laat sewentigerjare is ontdek dat padsout die brug ernstig beskadig het. Voorstelle is gemaak om 'n groter en hoër brug te bou. Teenstand is gebied deur dié wat die brug as 'n kultuurhistoriese struktuur beskou het. Uiteindelik is besluit om die brug oor te bou amper presies soos dit gelyk het.
Die brug is vernoem na Pretoriastraat, waarvan dit 'n verlenging is. Pretoriastraat, voorheen Janestraat, was hernoem in 1902 om die Britse oorwinning in die Anglo-Boereoorlog te vier en Kanadese wat daar gedien het, te eer. Pretoria was die hoofstad van die destydse boererepubliek, Transvaal. Die naam het later kontroversieel geraak toe die meeste Kanadese dit begin assosieer het met die apartheidsregime in Suid-Afrika. In die laat tagtigerjare van die 20ste eeu is 'n beweging begin om die brug te herdoop na Nelson Mandelabrug (in 2003 is daar in Braamfontein, Gauteng, 'n brug geopen met hierdie naam). Dit is teëgestaan deur ander wat gevoel het dit is 'n belangrike monument vir Kanadese wat geveg het in Suid-Afrika. Die stadsraad het geweier om betrokke te raak en die naamwysigingsvoorstel het uiteindelik op niks uitgeloop nie.
Frans de Potter
Frans de Potter (4 Januarie 1834, Gent - 15 Augustus 1904) was 'n Vlaamse skrywer.
Hy was hoofklerk van die Fondsenblad van Gent, en vanaf 1886 sekretaris van die Vlaamse Akademie. Hy het oor 'n uitgebreide oeuvre beskik soos bv. Geschiedenis der Nederlandse Letterkunde, (1854), Volksliederen, (1861), 'n kantate getiteld Jacob van Artevelde, (1863), Geschiedwerk over Gent en Kortrijk en Geschiedenis van Jacoba van Beieren (1880).
Van besondere belang is sy Vlaamsche bibliografie uit 1893 en sy Geschiedenis van de gemeenten van Oost-Vlaanderen, (46 volumes). Hy word in 1870 bekroon vir sy Gemeentefeesten in Vlaanderen. Hy het ook 'n historiese roman getiteld Robert van Valois te Gent (1862) geskryf.
Frans de Potter was die hoofstigter van die Rooms-Katolieke Davidsfonds en het die eerste hoofsekretaris daarvan geword. In 1886 het hy die Vlaamse Akademie in Gent geskep as 'n toevoeging tot die Koninklike Akademie in Brussel.
801
Die jaar 801 was 'n gewone jaar wat volgens die Gregoriaanse kalender op 'n Maandag begin het. Dit was die 1ste jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad.
Erica Dasher
Erica Dasher (gebore 27 Oktober 1985) is 'n Amerikaanse aktrise, vervaardiger, en skryfster. Sy is bekend vir haar rolle in die rolprent The Body Tree (2017) en in die televisiereekse Jane by Design (2012) en Timeless (2016).
Swartmarlyn
Die swartmarlyn (Makaira indica) word aangetref vanaf Valsbaai tot verby Maputo. Dit is 'n snawelvis. Dit word tot 4 m lank en weeg tot 354 kg. Dit kom in die oopwater voor. Dit is donkerblou tot swart op die rug en het 'n silwerwit pens. In Engels staan die vis bekend as Black marlin.
Robert Hegyes
Robert Hegyes (7 Mei 1951 – 26 Januarie 2012) was 'n Amerikaanse akteur en regisseur. Hy was bekend vir sy rolle in die rolprent E. Nick: A Legend in His Own Mind (1984) en in die televisiereekse Welcome Back, Kotter (1975), Cagney & Lacey (1981), en Mr. Rhodes (1996).
Emma Roberts
Emma Roberts (gebore 10 Februarie 1991) is 'n Amerikaanse aktrise en vervaardiger. Sy is bekend vir haar rolle in die rolprente Aquamarine (2006), The Art of Getting By (2011), We're the Millers (2013), en Nerve (2016).
Nanao
Nanao (Japannees: 七尾市) is 'n stad in die Ishikawa-Prefektuur in Japan, met 58 204 inwoners in 2010. Geleë in die middel van die Noto Skiereiland, daar is 'n spa stad.
800
Die jaar 800 was 'n skrikkeljaar wat volgens die Gregoriaanse kalender op 'n Saterdag begin het. Dit was die 100ste jaar van die 8ste eeu n.C. In teenstelling met gewone jare het die jaar 366 dae en 'n 29 Februarie gehad.
Yoon Jae-young
Yoon Jae-young (Koreaanse uitspraak: [jun.dʑɛ̝.jʌŋ]; gebore 5 Februarie 1983) is 'n Suid-Koreaanse tafeltennisspeler. Hy het tydens die Olimpiese Somerspele 2008 'n bronsmedalje gewen vir die Suid-Koreaanse mansspan.
Coscinoderma pesleonis
Coscinoderma pesleonis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Coscinoderma en tot die familie Spongiidae. Die wetenskaplike naam van die spesie is die eerste keer geldig gepubliseer in 1813 deur Lamarck.
Danielle Brisebois
Danielle Brisebois (gebore 28 Junie 1969) is 'n Amerikaanse aktrise en komponis. Sy is bekend vir haar rolle in die rolprente As Good as It Gets (1997) en Begin Again (2013), en in die televisiereekse All in the Family (1971) en Archie Bunker's Place (1979).
Julius Sabbe
Julius Ludovicus Maria Sabbe (14 Februarie 1846, Gent – 3 Julie 1910, Brugge) was 'n Vlaamse uitgewer en 'n aktiewe lid van die Vlaamse beweging. Vanaf 24 September 1869 doseer hy Nederlands aan die Koninklijk Atheneum van Brugge.
Tussen 1874 en 1881 publiseer hy die maandblad De Halletoren, wat opgevolg word deur die liberale tydskrif Brugsche Beiaard, waarvan hy van 1881 tot 1910 die redakteur was. Hy was 'n ywerige voorstander van die skepping van 'n seehawe vir Brugge. Toe die Vlaamse weekblad Het Volksbelang in 1867 deur Julius Vuylsteke gestig is, is hy een van die redakteurs saam met Jozef Van Hoorde, Julius De Vigne en Adolf Hoste. In 1877 word hy bekroon deur die Koninklike Akademie van België vir sy kantate Klokke Roelandt. Hy neem die inisiatief vir die skepping van 'n standbeeld vir Jan Breydel en Pieter de Coninck, wat in 1887 ingewy word. Hy was die vader van Maurits Sabbe.
Alexa Davalos
Alexa Davalos (gebore 28 Mei 1982) is 'n Amerikaanse aktrise. Sy is bekend vir haar rolle in die rolprente The Chronicles of Riddick (2004), The Mist (2007), Defiance (2008), en Clash of the Titans (2010).
802
Die jaar 802 was 'n gewone jaar wat volgens die Gregoriaanse kalender op 'n Dinsdag begin het. Dit was die 2de jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad.
Peter Mokaba-stadion
Die Peter Mokaba-stadion is 'n stadion in Polokwane (voorheen Pietersburg), Suid-Afrika, wat gebruik was vir die FIFA Sokker-Wêreldbekertoernooi in 2010. Die stadion het sitplek vir 41 733 touskouers. Dit is vernoem na Peter Mokaba, 'n voormalige leier van die ANC-jeugliga. Dit is 5 kilometer van die sakekern geleë en net oos van die vorige Pietersburg-stadion.
Die stadion is een van vyf nuwe stadions wat vir die FIFA Sokker-Wêreldbekertoernooi in 2010 gebou is. Die aanvanklike plan om die bestaande stadion op te gradeer is laat vaar ten gunste van die bou van die Peter Mokaba-stadion. Die koste is destyds beraam op ZAR1 100 000 000 (VS$154 000 000).
Virginia Brissac
Virginia Brissac (11 Junie 1883 – 26 Julie 1979) was 'n Amerikaanse aktrise. Sy was bekend vir haar rolle in die rolprente The Little Foxes (1941), The Scarlet Clue (1945), Executive Suite (1954), en Rebel Without a Cause (1955).
Lee Chul-seung
Hierdie is 'n Koreaanse naam, die van is Lee.
Tydens die grootste gedeelte van die 1990's en vroeë 2000's was hy die top-dubbelspeler in Suid-Korea, en het saam met ses verskillende spanmaats gespeel.
SuperSport-park
SuperSport-park, so genoem weens borgskapredes, is 'n internasionale krieketstadion in Centurion, aan die suidekant van Pretoria, Suid-Afrika. Dit het voorheen "Centurion Park" geheet, en is gebou vir die Noord-Transvaalse Krieketunie nadat Bereapark in die middestad van Pretoria te beknop geraak en in onbruik geval het.
"SuperSport-park" is die tuisveld van die Titane, voorheen bekend as Noord-Transvaal. Die stadion kan 'n totaal van 22 000 toeskouers huisves. Die eerste kriekettoets hier is op 16 November 1995 teen Engeland gespeel, waartydens 'n inheemse riviervaderlandswilg aangeplant is om die geleentheid te vier. SuperSport-park is tydens die Krieketwêreldbeker 2003 vir vyf wedstryde ingespan en tydens die Kampioenetrofee 2009 vir agt, waaronder die eindstryd.
Turks
Turks (Türkçe [ˈtyɾct͡ʃɛ] ) word deur omtrent 71 miljoen mense wêreldwyd as eerste taal gepraat en is dus die Turkiese taal wat die meeste gepraat word. Die meeste sprekers woon in Turkye en Siprus, met kleiner groepe in Irak, Griekeland, Bulgarye, Noord-Masedonië, Kosowo, Albanië en ander dele van Oos-Europa. Turks is die amptelike taal van Siprus, Turkye en die omstrede gebied Noord-Siprus.
803
Die jaar 803 was 'n gewone jaar wat volgens die Gregoriaanse kalender op 'n Woensdag begin het. Dit was die 3de jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad.
Judith Roberts (aktrise)
Judith Roberts (gebore 30 November 1934) is 'n Amerikaanse aktrise. Sy is bekend vir haar rolle in die rolprente Eraserhead (1977), The Nanny Diaries (2007), Death Sentence (2007), en You Were Never Really Here (2017).
Bergsipres
Die Bergsipres (Widdringtonia nodiflora) is 'n boom wat deel is van die Afrikasederbome en ook die wydverpreiste. Die boom is die enigste spesie in die familie wat weer uitloop na brande. Hierdie boom kan to 10 m hoog word maar dit is die uitsondering. Die boom hoofsaaklik in fynbos en bergagtige grasveld voor.
Die boom is inheems aan Eswatini, Mosambiek, Malawi, Suid-Afrika en Zimbabwe.
Die boom se FSA-nommer is 20
Sinonieme
Die spesie het 34 sinonieme:
Yoo Nam-kyu
duimnael|regs|Yoo Nam-Kyu Hierdie is 'n Koreaanse naam, die van is Yoo.
Yoo Nam-kyu (gebore 4 Junie 1968) is 'n voormalige manlike tafeltennisspeler uit Suid-Korea wat aan die Olimpiese Somerspele 1988, die Olimpiese Somerspele 1992 en die Olimpiese Somerspele 1996 deelgeneem het.
In 1988 het hy die goue medalje in die mansenkelspel en die bronsmedalje in die mansdubbelspel saam met Ahn Jae-hyung gewen.
Vier jaar later het hy saam met Kim Taek-soo die bronsmedalje in die mansdubbelspel gewen.
In Atlanta (1996) het hy saam met Lee Chul-seung die bronsmedalje in die mansdubbelspel gewen.
Hy is tans die hoofafrigter van Suid-Korea se nasionale mansspan.
Madison Davenport
Madison Davenport (gebore 22 November 1996) is 'n Amerikaanse aktrise. Sy is bekend vir haar rolle in die rolprente The Possession (2012), Noah (2014), en Sisters (2015).
804
Die jaar 804 was 'n skrikkeljaar wat volgens die Gregoriaanse kalender op 'n Donderdag begin het. Dit was die 4de jaar van die 9de eeu n.C. In teenstelling met gewone jare het die jaar 366 dae en 'n 29 Februarie gehad.
Coscinoderma sporadense
Die spons behoort tot die genus Coscinoderma en tot die familie Spongiidae. Die wetenskaplike naam van die spesie is die eerste keer geldig gepubliseer in 1991 deur Voultsiadou-Koukoura, Van Soest & Koukouras.
Suid-Afrikaanse algemene verkiesing van 1943
Uitslag
duimnael|links|Setels in die [[Volksraad van Suid-Afrika na die 1943-verkiesing
]]
Kim Taek-soo
Hierdie is 'n Koreaanse naam, die van is Kim.
Kim Taek-soo (Hangul: 김택수, Hanja: 金 擇 洙) (gebore 25 Mei 1970) is 'n voormalige manlike tafeltennisspeler van Suid-Korea. Taek Soo speel met die pengreepstyl en gebruik 'n enkele kant van die spaan in teenstelling met die nuwer styl van omgekeerde rughandlusse wat 'n groot deel van die Chinese pengreep-arena geword het.
Kim Taek-soo is in 2010 aangestel as die nuwe nasionale afrigter van die Koreaanse Nasionale Tafeltennisspan. Dit is onbekend wanneer hy bydie huidige hoofafrigter, Yoo Nam-kyu, oorgeneem het.
Uitgestorwe oerisotoop
Voorbeelde van uitgestorwe oerisotope is:
Hierdie isotope se verval het in die vroeë geskiedenis van die Aarde, soos die Hadeïkum nog bygedra aan die radioaktiwiteit en die verhitting van die planeet. Hulle dogterkerne kan nog teruggevind word en vergelykings van hulle relatiewe voorkoms met die ander isotope van die bronelement en die gevormde element kan belangrike inligtings verskaf oor die datering van voorwerpe uit die vroeë tyd, soos chondriete of gesteentes.
Strydenburg
Strydenburg is 'n dorp in die Noord-Kaap, in Suid-Afrika en is 77 km noord van Britstown. Die N12 nasionale pad loop deur Strydenburg en skei die dorp van sy township.
Geskiedenis
Die dorp is in 1892 deur die Nederduitse Gereformeerde Kerk op die plaas Roodepan uitgelê en het in 1914 munisipale status verkry.
Distrik
Merinowol is die belangrikste ekonomiese aktiwiteit. Ander boerderybedrywighede sluit in: dorperskape, beeste en verskeie spesies wild.
Swartrenoster
Die swartrenoster (Diceros bicornis) is 'n renosterspesie endemies aan die oostelike en suidelike gebiede van Afrika. Saam met die witrenoster is dit een van die twee renostersoorte wat in Suid-Afrika voorkom.
Barbara Britton
Barbara Britton (26 September 1919 – 17 Januarie 1980) was 'n Amerikaanse aktrise. Sy was bekend vir haar rolle in die rolprente Loaded Pistols (1948), Mr. Reckless (1948), I Shot Jesse James (1949), en Champagne for Caesar (1950).
Vlag van die Turks- en Caicoseilande
Die nasionale vlag van die Turks- en Caicoseilande is op 7 November 1968 amptelik in gebruik geneem. Die vlag vertoon ’n blou Britse vaandel met die eilandnasie se wapenskild op die wapperkant.
Gaalkacyo
Gaalkacyo (Arabies: جالكعيو ook Galkacyo) is die hoofstad en grootste stad van die omstrede gebied Galmudug in Somalië. Die suidelike deel is in Galmudug, terwyl die noordelike in die omstrede gebied Puntland geleë is. Dit is net suidoos van die grens tot Ethiopië geleë.. Die stad Galkacyo is verdeel in twee administratiewe gebiede geskei deur 'n betwiste grens.
Swartrenoster
In die 1970's was daar nog 'n geraamde 65 000 swartrenosters in lewe, wat weens stroping egter gedaal het tot 'n laagtepunt van minder as 2 300 in 1993. Hul getalle het herstel tot 4 880 in 2010, en tussen 5 366 en 5 627 in 2020. Gevolglik het hul bevolking van hul laagtepunt (1993-1995) meer as verdubbel, maar daar is steeds 90% minder swartrenosters as drie mensegenerasies gelede.
Vlag van die Turks- en Caicoseilande
Die drie simbole op die wapenskild van die Turks- en Caicoseilande is ’n kaktus, kreef en ’n nautilusskulp.
Costifer
Costifer is 'n genus van sponsdiere uit die klas van die Demospongiae (gewone sponse).
Gaalkacyo
Geografies is Gaalkacyo in vier dele verdeel: Garsoor, Horumar, Israac en Wadajir. Puntland beheer Garsoor en Israac, terwyl Galmudug Horumar en Wadajir in die suide beheer.
Swartrenoster
Verspreiding en habitat
Swartrenosters word aangetref in gebiede met beskikbare water, in areas tussen woud en grasvlaktes.
Gaalkacyo
Ná onafhanklikheid is Gaalkacyo die middelpunt van die Galkayo-distrik gemaak. Die stad het die afgelope tyd aansienlik gegroei en dien as 'n kommersiële spilpunt. Bevolkingskattings wissel van 80 000 tot 315 000.
Swartrenoster
Verspreiding en habitat
Vroeër het die swartrenoster van ongeveer 10 grade Noord tot by die punt van Afrika voorkgekom. Die verspreidingsgebied is egter hewig verklein en die dier is vandag beperk tot wildreservate in Kenia, Tanzanië, Namibië, Zambië en Suid-Afrika. Die Internasionale Unie vir die Bewaring van die Natuur het op 7 Julie 2006 aangekondig dat een van die swartrenostersubspesies, Diceros bicornis longipes, voorlopig as uitgesterf beskou word.
Gaalkacyo
Geskiedenis
Voor onafhanklikheid was Gaalkacyo 'n klein dorpie wat hoofsaaklik deur pastroliste bewoon is, na die onafhanklikheid van Somalië in 1960, is Gaalkacyo die middelpunt van die Galkayo-distrik en die hoofstad van die Mudug-streek gemaak.
Swartrenoster
Voorkoms
Die naam is misleidend, aangesien die renoster meer 'n donker grys-bruinerige kleur het. Die maklikste manier om die swartrenoster van die witrenoster te onderskei is deur sy gepunte bolip wat oor sy onderlip strek. Die witrenoster het 'n wyer, vierkantige bolip en is 'n grasvreter. Swartrenosters is blaarvreters en hou hule kop dikwels hoër as die witrenosters. 'n Volwasse swartrenoster weeg tussen 1000 en 2000 kg, 'n gemiddelde hoogte van ongeveer 160 cm en 'n lengte van 3 tot 3,7 meter (sy 70 cm-lange stert uitgesluit). 'n Ander kenmerk van enige renoster is sy horing: 'n swartrenoster se voorste horing kan tot 135 cm lang wees en sy tweede horing tot 46 cm.
Voortplanting
Paring vind dwarsdeur die jaar plaas, alhoewel daar piektye in sommige gebiede is. Na 'n draagtyd van 18 maande gee die koei geboorte aan 'n enkele kalfie. Die koei sal elke twee tot vyf jaar geboorte skenk. Na 2,5 tot 3,5 jaar kan die kleintjie onafhanklik van sy ouers funksioneer. Koeie is teen 4-6 jaar geslagsryp en bulle teen 7-9 jaar. In gevangenskap kan swartrenosters tot 45 jaar oud word.
Gaalkacyo
Klimaat
Gaalkacyo het 'n warm droë klimaat (Köppen BWh).
Swartrenoster
Dieet
Swartrenosters gebruik hulle lippe om blare en ander plantagtige materiaal mee af te skeur. In teenstelling hiermee gebruik die witrenoster sy breë lip om gras na sy mond te "vee". Renosters benodig vars drinkwater en sal dus nie te ver van waterbronne dwaal nie.
Gaalkacyo
Administrasie
Gaalkacyo is geleë in die noord-sentrale deel van Somalië, en is een van die mees ontwikkelde dorpe in die streek. Die stad is verdeel in vier hoofdistrikte genaamd Garsoor, Horumar, Israac en Wadajir distrikte onderskeidelik. Die Puntland -administrasie beheer dele van Garsoor en Israac, terwyl Galmudug Horumar, Wadajir beheer.
Swartrenoster
Gedrag
Swartrenosters baai graag in vlak watergate. Die water help moontlik om die renosters af te koel, terwyl die modder hulle moontlik 'n beskermende lagie teen bytende vlieë bied. Hulle is nie trekdiere nie en hulle tuisgebied oorvleuel. Alhoewel bulle waarskynlik territoriaal is, sal hulle ander ondergeskikte bulle in hulle gebiede duld. Koeie bly gewoonlik alleen saam het haar kalfies, maar sal soms 'n weggooikalfie tot die groep toelaat. Renosters loop saam in los groepe van tot 13 diere. Die swartrenosters is onvoorspelbaar en kan gevaarlik wees. Hulle het nie baie goeie visie nie, maar 'n uitstekende reuksintuig en sal mense, voertuie of kampeerplekke bestorm as hulle mense ruik. 'n Swartrenoster kan 'n spoed van 45 km/h haal wanneer hy hardloop. Meeste bestormings is alleen bedoel om die vyand af te skrik en word nie met 'n aanval gevolg nie, maar swartrenosters kan ernstige skade berokken wanneer hulle wel aanval.
Gaalkacyo
Administrasie
Alhoewel relatief stabiel in vergelyking met Suid-Somalië, het sporadiese geteikende sluipmoordpogings deur Al-Shabaab-militantes teen openbare amptenare in Puntland het in 2010–2011 gelei tot 'n polisie-onderdrukking en omvattende administratiewe hervorming. Die administrasies van Puntland en Galmudug het daarna in Februarie 2011 'n ooreenkoms in Garowe onderteken en amptelik ingestem om saam te werk oor veiligheids-, ekonomiese en sosiale aangeleenthede om interstreeklike betrekkinge te versterk.
Swartrenoster
Menslike bedreiging
Die swartrenoster se horing is 'n uiters gewilde tradisionele medisyne in China, Taiwan, Hongkong en Singapoer en as 'n ornamentele dolkhandvatsel in Noord-Afrika en die Midde-Ooste. Die aanvraag vir swartrenosters se horing is so groot dat 'n beraamde 90% van alle swartrenostersterftes as gevolg van stroping vir die horing is.
805
Die jaar 805 was 'n gewone jaar wat volgens die Gregoriaanse kalender op 'n Saterdag begin het. Dit was die 5de jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad.
Clanwilliamseder
Die boom se FSA-nommer is 19.
Tanya Roberts
Tanya Roberts (15 Oktober 1955 - 4 Januarie 2021) was 'n Amerikaanse aktrise en rolprentvervaardiger. Sy was van Joodse afkoms. Sy is bekend vir haar rolle in die rolprente The Beastmaster (1982), Sheena: Queen of the Jungle (1984), en A View to a Kill (1985), en in die televisiereeks That '70s Show (1998).
Supermoondheid
‘n Supermoondheid is 'n staat met 'n dominante posisie wat gekenmerk word deur sy uitgebreide vermoë om invloed uit te oefen of mag op 'n globale skaal te projekteer. Dit word gedoen deur die gekombineerde middel van ekonomiese, militêre, tegnologiese, politieke en kulturele mag sowel as diplomatieke en sagte magsinvloed. Tradisioneel is supermoondhede by uitstek onder die groot moondhede. Terwyl 'n groot moondheid in staat is om sy invloed wêreldwyd uit te oefen, is supermoondhede state wat so invloedryk is dat geen noemenswaardige optrede deur die globale gemeenskap geneem kan word sonder om eers die posisies van die supermoondhede oor die kwessie in ag te neem nie.
Die term is vir die eerste keer in 1944 tydens die Tweede Wêreldoorlog op die Verenigde State, die Verenigde Koninkryk en die Sowjetunie toegepas. Tydens die Koue Oorlog het die Britse Ryk ontbind, wat die Verenigde State en die Sowjetunie gelaat het om wêreldsake te oorheers. Aan die einde van die Koue Oorlog en die ontbinding van die Sowjetunie in 1991 het die Verenigde State die wêreld se enigste supermoondheid geword.
Terminologie en oorsprong
Geen ooreengekome definisie van wat 'n supermoondheid bestaan nie en kan tussen bronne verskil. 'n Fundamentele eienskap wat egter met alle definisies van 'n supermoondheid ooreenstem, is 'n nasie of staat wat die sewe dimensies van staatsmag bemeester het, naamlik geografie, bevolking, ekonomie, hulpbronne, weermag, diplomasie en nasionale identiteit. Die term is reeds in 1944 vir die eerste keer gebruik om nasies met meer as groot magstatus te beskryf, maar het eers ná die Tweede Wêreldoorlog sy spesifieke betekenis met betrekking tot die Verenigde State en die Sowjetunie gekry. Dit was omdat die Verenigde State en die Sowjetunie bewys het dat hulle in staat is om groot invloed in globale politiek en militêre oorheersing uit te oefen. Die term in sy huidige politieke betekenis is deur die Nederlands-Amerikaanse geostrateeg Nicholas Spykman in 'n reeks lesings in 1943 oor die potensiële vorm van 'n nuwe na-oorlogse wêreldorde geskep. Dit het die grondslag gevorm vir die boek The Geography of the Peace, wat hoofsaaklik verwys het na die ongeëwenaarde maritieme globale oppergesag van die Britse Ryk en die Verenigde State as noodsaaklik vir vrede en voorspoed in die wêreld.
’n Jaar later in 1944 het William T. R. Fox, ’n Amerikaanse professor in buitelandse beleid, uitgebrei oor die konsep in die boek The Superpowers: The United States, Britain and the Soviet Union — Their Responsibility for Peace wat verwys het na die wêreldwye reikwydte van ’n super-bemagtigde nasie. Fox het die woord supermoondheid gebruik om 'n nuwe kategorie van mag te identifiseer wat die hoogste status in 'n wêreld kan beklee waarin – soos die oorlog wat toe woed gedemonstreer het – state mekaar op 'n globale skaal kon uitdaag en beveg. Volgens hom was daar op daardie tydstip drie state wat supermoondhede was, naamlik die Verenigde State, die Sowjetunie en die Verenigde Koninkryk. Die Britse Ryk was die mees uitgebreide ryk in die wêreldgeskiedenis en beskou as die voorste groot moondheid, wat meer as 25% van die wêreldbevolking beheer het, en ongeveer 25% van die aarde se totale landoppervlak beheer het, terwyl die Verenigde State en die Sowjetunie voor en tydens die Tweede Wêreldoorlog aan bewind gegroei. Die Verenigde Koninkryk sou na die Tweede Wêreldoorlog ernstige politieke, finansiële en koloniale kwessies in die gesig staar wat dit nie gelaat het om die Sowjet- of Amerikaanse mag te ewenaar nie. Uiteindelik sou Brittanje se ryk in die loop van die 20ste eeu geleidelik ontbind, wat sy globale magsprojeksie skerp verminder.
Volgens Lyman Miller, "kan [die basiese komponente van supermoondheid statuur gemeet word langs vier asse van mag: militêre, ekonomies, polities en kultureel (of wat politieke wetenskaplike Joseph Nye genoem het "sagte mag").
Na die mening van Kim Richard Nossal van Queen's Universiteit in Kanada, "is hierdie term oor die algemeen gebruik om 'n politieke gemeenskap aan te dui wat 'n vasteland-grootte landmassa beset het, 'n aansienlike bevolking gehad het (ten minste relatief tot ander groot moondhede); 'n superordinêre ekonomiese kapasiteit, insluitend ruim inheemse voorrade van voedsel en natuurlike hulpbronne; het 'n hoë mate van nie-afhanklikheid van internasionale interaksie geniet; en, bowenal, het 'n goed ontwikkelde kernwapenvermoë gehad (uiteindelik normaalweg gedefinieer as 'n tweede aanvalsvermoë)".
Volgens die mening van professor Paul Dukes, "moet 'n supermoondheid in staat wees om 'n globale strategie uit te voer, insluitend die moontlikheid om die wêreld te vernietig; om groot ekonomiese potensiaal en invloed te besit; en om 'n universele ideologie voor te stel". Alhoewel "baie wysigings aan hierdie basiese definisie gemaak kan word". Volgens professor June Teufel Dreyer moet "['n] supermoondheid sy mag, sag en hard, wêreldwyd kan projekteer". In sy boek Superpower: Three Choices for America's Role in the World, voer dr. Ian Bremmer, president van die Eurasia Group, aan dat 'n supermoondheid "'n land is wat genoeg militêre, politieke en ekonomiese mag kan uitoefen om nasies in elke streek van die wêreld te oorreed" om belangrike aksies te neem wat hulle andersins nie sou neem nie."
Seilvis
Die Seilvis (Istiophorus platypterus) (Engels: Sailfish) word aangetref vanaf Valsbaai tot verby Maputo tot by die Rooisee en die Persiese Golf. Dit kom ook voor in die Indiese-Pasifiese area. Dit kom in die oopwater voor en word veral langs die KwaZulu-Natal se kus gevang.
Identifikasie
Dit is 'n snawelvis met 'n groot rugvin wat soos 'n seil lyk. Dit word tot 3m lank en weeg 65 kg. Die wêreldrekord is 100 kg en gevang by die Galapagos-eilande in 1947. Die vis het 'n lang slanke lyf met die eerste dorsale vin wat groot, lank en donkerblou is. Die middelste stekels is die langste van dié vin. Daar is 42 tot 49 stekels in die eerste dorsale vin. Die kop en lyf is donkerblou aan die bokant en silwerig aan die onderkant. Daar is 'n reeks van ongeveer twintig vertikale strepe wat uit ligblou kolletjies bestaan op die kante van die lyf.
Habitat en gewoontes
Die vis is 'n pelagiese vis maar word meer dikwels oor die kontinentale banke gevind. Hulle verkies subtropiese water. Hulle is roofvisse wat 'n verskeidenheid visse vreet: sardyne, ansjovis, makriel, dorado. Die visse jag in groepe saam.
Die vis se vleis is donkerrooi en nie so smaaklik soos dié van marlyn nie.
United Church in Zambia
Die United Church in Zambia is die grootste kerkgenootskap in Zambië naas die Rooms-Katolieke Kerk. Die kerk maak aanspraak op sowat 3 miljoen lidmate en het meer as 1050 gemeentes.
Ahn Jae-hyung
Ahn Jae-hyung (Hangul: 안재형, Hanja: 安 宰 亨; gebore 8 Januarie 1965) is 'n voormalige manlike tafeltennisspeler van Suid-Korea wat deelgeneem het aan die 1988 Olimpiese Spele.
Hy het in 1989 met die Chinese tafeltennis speler Jiao Zhimin getrou. Die egpaar se seun, gholfspeler An Byeong-hun, het die jongste kampioen in die Verenigde State se Amateurkampioenskapgeskiedenis geword en die 2009-byeenkoms op 17-jarige ouderdom gewen.
United Church in Zambia
Vereniging
Teen 1945 is die weg gebaan vir die vereniging van die Londense Sendinggenootskap en die Church of Scotland Mission, wat saam die Church of Central Africa in Rhodesia gevorm het. Die twee genootskappe het amptelik in 1958 verenig. In 1965 het dié kerk met die Metodistekerk en die Church of Barotseland as die United Church in Zambia verenig. Dit is verreweg die grootste Protestantse kerkverband in Zambië en sy lidmate neem steeds vinnig toe.
Surrey
Geografie
Met 'n oppervlakte van sowat 1 663 km² (642 myl²) is Surrey een van die kleiner graafskappe van Engeland en uit van 48 graafskappe is hy die 14de kleinste, maar volgens bevolking is dit een van die grootse graafskappe. Surrey het die hoogste bevolkingsdigtheid van alle plattelandse graafskappe (two-tier authorities).
Oudheid
Voor die Romeinse tyd was die hedendaagse Surrey waarskynlik beset deur die Atrebatesstam.
19de eeu
Met die stigting van die London County Council in 1889 het Surrey die gebiede wat deesdae as Lambeth en Wandsworth bekend staan, verloor.
Ekonomie
Surrey is 'n gegoede graafskap, met 'n groot diensekonomie, soortgelyk aan Londen. Die graafskap het die hoogste BBP per kapita en hoogste lewenskoste van al die graafskappe van die Verenigde Koninkryk. Verder het Surrey ook die hoogste verhouding van miljoenêrs en een van die hoogste in Europa. Surrey se ligging het gehelp om dit ryk te maak, danksy Londen se nabyheid. Surrey se posisie in die groeiende suidooste van Engeland het ook daartoe bygedra. Die graafskap het ook die hoogste konsentrasie van Waitrosesupermarke in die VK, nog 'n teken van sy rykdom.
Bevolking
Surrey is een van die mees multi-etniese graafskappe van die land, maar omtrent 95 persent van die graafskap is steeds wit mense en die res Suid-Asiate of swart mense.
Philip Eduard Faure
duimnael|links|190px|Dr. Faure as jong predikant. duimnael|regs|220px|Dr. Faure op gevorderde leeftyd. Dr. Philip Eduard Faure (1 Februarie 1811, Stellenbosch – 7 Desember 1882) was die eerste predikant van die NG gemeente Wynberg, waar hy tot op die dag 48 jaar lank gearbei het, vier maal moderator van die Nederduitse Gereformeerde Kerk se Kaapse Sinode en ses maal aktuarius of assessor van dieselfde liggaam. Wynberg was sy enigste gemeente.
Faure vertrek in 1828 na Utrecht vir teologiese studie. Op 7 Desember 1834 word hy bevestig as Wynberg se eerste leraar en dien die gemeente tot sy dood op 7 Desember 1882. Dit was sy oudste broer, dr. Abraham Faure, wat die gemeente vyf jaar vantevore op 20 September 1829 gestig het toe hy die eerste godsdiensoefening op die plaas De Onder Schuur, later die staatspresidentswoning Westbrooke (tans Genadendal), gelei het.
Die Kerk gee hom en dr. William Robertson in 1848 opdrag om die Voortrekkers in die Transgariep te besoek en hulle geestelik te versterk. Die twee kerkleiers lê ongeveer 3 000 myl (4 800 km) af. Hulle stig op 25 November 1848 die gemeente Smithfield as derde gemeente in die latere Vrystaat en die gemeente op Bloemfontein spruit dieselfde jaar nog uit hulle besoek voort. Die geslaagde reis het baie gedoen om die gespanne verhouding tussen die Voortrekkers en die Moederkerk in die Kaapkolonie te verbeter. Die Vrystaatse dorp Fauresmith, waar die NG gemeente Fauresmith ook in 1848 gestig is, is na Faure en goewerneur sir Harry Smith vernoem toe dit in 1850 gestig is.
Faure tree van 1850 tot sy dood as redakteur van die jaarlikse Kerkalmanak op. Hy help ook in 1859 die Teologiese Kweekskool op Stellenbosch stig.
Amy Davidson
Amy Davidson (gebore 15 September 1979) is 'n Amerikaanse aktrise. Sy is bekend vir haar rolle in die rolprent Battle Scars (2015) en in die televisiereeks 8 Simple Rules (2002).
Philip Eduard Faure
Faure het talle leiersposte in die kerk beklee danksy sy knapheid, veelsydigheid en sakevernuf. Van sy preke, toesprake en geskrifte is ook gepubliseer. Hy was die eerste keer moderator van die Kaapse Sinode in 1847, toe hy slegs 36 jaar oud was. In 1857, 1863 en 1873 beklee hy weer dié pos.
Persoonlike lewe en herkoms
Faure was die elfde en laaste kind van Jacobus Christiaan Faure en Aletta Hendrina (gebore Blanckenberg). Vier van hulle kinders is kleintyd oorlede. Hulle tweede kind en eerste seun was dr. Abraham Faure, wat 45 jaar lank leraar van die NG gemeente Kaapstad was. Laasgenoemde het sy jongste broer op 12 Januarie 1835 op Wynberg met Anna Wilhelmina Cambier (wie se moeder ook 'n Blanckenberg was) in die eg verbind. Agt kinders is uit die huwelik gebore: Wilhelmina Hendrina (gebore 1835), Jacobus Christiaan (1837), Aletta Hendrina (1839), Jan Gijsbertus Reijnier Cambier (1841), Philibert Carel Gerard (1844), Maria Cornelia (1845), Abraham Iodocus Heringa (1847) en Philip Carel Dirk (1849).